*For kinoen med samme navn på Carl Berners plass, se Ringen kino (Carl Berners plass)*

**Ringen kino** er en kino i Ringnes Park på Grünerløkka i Oslo. Den åpnet 21. november 2008 og driftes av Nordisk Film Kino.

I kinoanlegget er det også en kafé som serverer alkoholholdige drikker, mineralvann og varme drikker, samt enkle matretter.

Navnet er et resultat av en navnekonkurranse arrangert i forkant av åpningen til kinoen, og kommer fra Ringen kino på Carl Berners plass som ble lagt ned i 1988.

Saler
-----

Kinoen har seks saler med til sammen 641 sitteplasser. Etter modell fra København har kinoen, som eneste kino i Oslo, mulighet for å sitte i toseters sofaer på bakerste rad i alle salene, med et par andre rader i noen av salene.

Setekapasiteten ved kinoen fordeler seg slik (per 2023):

* Sal 1 (Supreme): 223 seter
* Sal 2 (4DX): 140 seter
* Sal 3 (Comfort): 73 seter
* Sal 4: 63 seter
* Sal 5: 63 seter
* Sal 6: 79 seter

### Sal 1 (Supreme)

Sal 1 er kinoens største sal. Den hadde 409 seter frem til den ble pusset opp i 2017. Etter oppussingen har salen 223 seter. SUPREME er det nye varemerket for Nordisk Film Kino innen Premium Large Format-sjangeren. Konseptet går ut på et større lerret, nye stoltyper og Dolby Atmos-lydanlegg.

### Sal 2 (4DX)

I 2017 ble Sal 2 Norges første 4DX-sal. Opprinnelig var dette en av kinoens største saler, med hele 242 seter, men under oppussingen til 4DX i 2017 ble antallet seter redusert til 140. Oppussingsarbeidet startet den 23. januar 2017, og planen var at salen skulle være ferdig til norgespremieren på filmen *Kong: Skull Island* i mars 2017.

Nordisk Film tilbyr (per 2023) også 4DX hos Kilden Kino og Lagunen kino i Bergen.

### Sal 3 (Comfort)

Sal 3 har 73 seter, og er en mindre «luksussal» med bevegelige skinnseter med høy seterygg og bord. Det er den eneste salen ved Ringen kino som har skjenkebevilling utenom spesielle arrangementer. 

### Teknologi

Ringen kino var den første nybygde kinoen med digitale framvisere i alle saler i Norge og Norden. Digitale framvisere gjør det billigere å distribuere filmer til kinosalene; filmene distribueres til de seks projektorene i kinoen via en sentral tjener. Projektorene er av typen Sony 4K.

Alle salene er designet i tråd med THX-spesifikasjonene. Fire av salene har mulighet for visning av 3D-film ved bruk av RealD.

### VR-rom

I en begrenset periode tilbød kinoen Virtual Reality-anlegg, der kinogjengerne kunne oppleve kortfilmer eller spill.

Bildegalleri
------------

* Bilde av utseendet til VR hos Nordisk Film KinoBilde av utseendet til VR hos Nordisk Film Kino
* Oversikt over salen fra scenen i Supreme på Ringen kinoOversikt over salen fra scenen i Supreme på Ringen kino
* Oversikt over salen fra bakerste rad i Supreme på Ringen kinoOversikt over salen fra bakerste rad i Supreme på Ringen kino

Referanser
----------

1. 1 2  «Fakta om Ringen kino». Oslo Kino. Besøkt 30. april 2013.
2. ↑  Kia Cecilie Wigdahl (6. november 2008). «Lady of the ring». Oslopuls.no. Arkivert fra originalen 10. desember 2008. Besøkt 27. desember 2009.
3. ↑  Zakia Ahmed Akkouh (19. september 2008). «Du og meg på bakerste rad?». Oslopuls.no. Arkivert fra originalen 24. oktober 2008. Besøkt 27. desember 2009.
4. ↑  «Nordisk Film Kino lanserer Supreme-sal med Dolby Atmos på Ringen kino – KM». Besøkt 19. januar 2023.
5. ↑  «Her bygges Nordens første 4DX-kino». Kinomagasinet. 28. februar 2017. Besøkt 19. januar 2023.
6. ↑  Nard Schreurs (1. desember 2008). «- Den krasjer ikke, den kjører Linux!». Computerworld. Arkivert fra originalen 5. desember 2008. Besøkt 27. desember 2009.
7. ↑  «Film is sharper in the cinema». Sony. 26. april 2010. Arkivert fra originalen 26. september 2010. Besøkt 26. september 2010.
8. ↑  «NFkino Ringen». *www.facebook.com*. NFkino Ringen. Besøkt 19. januar 2023. «På Ringen Kino tilbyr vi Virtual Reality hvor gjestene våre dras inn i en teknisk stimulerende verden. Du kan velge mellom spill og kortfilmer»

Eksterne lenker
---------------

* Ringen kino hos Oslo Kino

|  |  |
| --- | --- |
| Oppslagsverk/autoritetsdata | Oslo Byleksikon
 |